

**ŠILALĖS RAJONO SAVIVALDYBĖS**

**MERAS**

POTVARKIS

DĖL LĖŠŲ SKYRIMO

2023 m. birželio 20 d. Nr. T3-104

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir 27 straipsnio 2 dalies 3 papunkčiu, atsižvelgdamas į Palentinio kaimo bendruomenės pirmininkės 2023 m. gegužės 12 d. prašymą „Dėl lėšų skyrimo“, Šilalės rajono dviračių sporto klubo „Kvėdarna“ pirmininko 2023 m. birželio 13 d. prašymą, Varsėdžių kaimo bendruomenės pirmininkės 2023 m. gegužės 30 d. prašymą, Pajūralio bendruomenės centro pirmininkės 2023 m. gegužės 23 d. raštą „Dėl finansavimo skyrimo“, Asociacijos „Žadeikių sūkurys“ pirmininkės 2023 m. gegužės 23 d. raštą „Dėl finansavimo skyrimo“, Traksėdžio kaimo bendruomenės pirmininkės 2023 m. gegužės 30 d. raštą Nr. 1B „Dėl finansavimo skyrimo“, Šilalės sutrikusios psichikos žmonių globos bendrijos pirmininkės 2023 m. birželio 5 d. raštą „Dėl papildomo finansavimo“ ir Kaimų bendruomenės „Saulietekis“ pirmininkės 2023 m. birželio 13 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 630,0 Eur:

1.1. Palentinio kaimo bendruomenei – 500,0 Eur (prisidėti prie organizuojamos ekskursijos į Latviją autobuso nuomos išlaidų);

1.2. Šilalės rajono dviračių sporto klubui „Kvėdarna“ – 2 000,0 Eur (padengti organizuojamų XXVI tarptautinių dviratininkų lenktynių „R. Navardausko Taurė“, kurios vyks 2023 m. liepos 14–15 d., išlaidų dalį);

1.3. Varsėdžių kaimo bendruomenei – 700,0 Eur (padengti Šv. Roko atlaidams skirto koncerto išlaidas);

1.4. Pajūralio bendruomenės centrui – 500,0 Eur (prisidėti prie projekto „Pajūralio kaimo bendruomenės materialinės bazės stiprinimas“ įgyvendinimo išlaidų);

1.5. Asociacijai „Žadeikių sūkurys“ – 550,0 Eur (prisidėti prie projekto „Laisvalaikio erdvė „Žadeikių sūkurio“ bendruomenėje“ įgyvendinimo išlaidų);

1.6. Traksėdžio kaimo bendruomenei – 680,0 Eur (prisidėti prie projekto „Sporto erdvė Traksėdžio bendruomenėje“ įgyvendinimo išlaidų);

1.7. Šilalės sutrikusios psichikos žmonių globos bendrijai – 200,0 Eur (padengti savarankiško gyvenimo įgūdžių ugdymo stovykloje Palangoje dalyvaujančių Šilalės rajono bendrijos narių išlaidų dalį);

1.8. Kaimų bendruomenei „Saulietekis“ – 500,0 Eur (padengti motorinės vejapjovės įsigijimo išlaidas).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus